30/01/2013 | Administración LocalMunicipal
Fene
Secretaría
Bases que rexerán as axudas ás comparsas que participen nos actos programados con motivo do Entroido 2013 do Concello de Fene

O Concello de Fene ao obxecto de incentivar a participación cidadá nos actos programados con motivo do Entroido 2013, establece as normas reguladoras e as axudas económicas que outorgará ás comparsas que interveñan nos actos citados de acordo coas seguintes: PRIMEIRA.- Poderán participar nos actos programados polo Concello de Fene con motivo das Festas do Entroido e ser beneficiarios destas axudas calquera asociación ou entidade legalmente constituída, así como os “grupos ocasionais” que cumpran as condicións establecidas nestas bases. Neste último caso, deberán nomear a un/unha representante debidamente autorizado/a para actuar en nome do grupo. SEGUNDA.- Para poder optar ás axudas reguladas nestas bases é condición indispensable formalizar a inscrición da comparsa e presentar toda a documentación requirida no Rexistro Xeral do Concello de luns a venres en horario de 9.30 a 13.30 horas, e os sábados de 9.30 a 13.30 horas; con anterioridade ás 13.00 horas do venres 1 de febreiro de 2013 (consonte ao modelo anexo I). O Concello resérvase o dereito de non admitir a inscrición daquelas comparsas que en anos anteriores non acreditaran os mínimos de calidade e orixinalidade do seu vestiario. No momento de formalizar a inscrición farase constar: 1. Nome da comparsa 2. Categoría ao que se acolle 3. Datos do representante 4. Nome, Apelidos e DNI de todos os membros que compoñan a comparsa.5. Fotocopia compulsada do NIF do representante 6. Declaración responsable do representante 7. Certificación de titularidade da conta do/a representante da comparsa no caso de agrupacións de persoas (Anexo I-A), ou Certificado de titularidade da conta da asociación ou entidade legalmente constituída (Anexo I-B). 8. Por outra banda, tamén terán que entregar unha copia das letras das cancións que van a distribuír polas rúas; que poderán ser enviadas por correo electrónico ao seguinte enderezo: cultura. deportes@fene. dicoruna. es ou entregadas en man nas dependencias administrativas de Cultura e Deportes e (Avda. Naturais 44, entrechán dereita - Fene). O día que ten lugar o desfile o xurado concederá as axudas levantando acta do resultado e o seu pagamento; facendo entrega ás comparsas dun vale indicativo do importe da axuda concedida O devandito ingreso farase efectivo no prazo máximo de dez días a partir do mércores do Entroido. TERCEIRA.- Entenderase por: - Comparsa de Adultos: Agrupación de máscaras cun número superior ás 15 persoas, maiores de 16 anos [1]. - Comparsa Mixta: Agrupación de máscaras cun número superior ás 25 persoas, sendo polo menos 15 adultas. - Comparsa Infantil: Agrupación de máscaras cun número superior ás 15 persoas (menores de 16 anos) CUARTA.- As comparsas deberán gardar unha unidade temática, tanto no seu vestiario coma na súa actuación. Non se consideran comparsas con dereito a inscrición e participación aquelas que en anos anteriores repetiran o seu disfrace. QUINTA.- As comparsas que opten ás axudas terán que reunir os requisitos sinalados na Base 2ª, ademais de repartir as letras das cancións entre o público en xeral. As letras das cancións a distribuír, así como as da canción que se interprete no palco, no caso en que así corresponda (unha soa canción) terán que ser obrigatoriamente en lingua galega, e o incumprimento deste requisito implicará automaticamente non poder optar ás axudas recollidas nas bases. SEXTA.- Destínase un crédito máximo de 4.400,00 € que se imputará á aplicación orzamentaria 334/48900 do orzamento prorrogado para as axudas ás comparsas que participen nos actos programados con motivo do Entroido. Estes 4.400,00 € hanse repartir consonte a estes criterios: • 800,00 € a partes iguais entre as Comparsas de Adultos e as Comparsas Mixtas de Fene. Entenderase por comparsa de Fene aquela comparsa Adulta ou Mixta na que a metade dos seus membros sexan residentes no Concello de Fene. • 300,00 € a partes iguais entre as Comparsas Infantís. • Os 3.300,00 € restantes distribuiranse do seguinte xeito: • 1.320,00 € (40% de 3.300,00 €) repartiranse a partes iguais entre tódalas Comparsas de Adultos e Mixtas participantes. • 660,00 € (20 % de 3.300,00 €) repartiranse entre tódalas comparsas con máis de 15 membros adultos que suban ao escenario a actuar. • A cada comparsa nesta situación se lle asignará 1 punto por cada membro adulto a maiores (Ex.: comparsa con 16 membros adultos, 1 punto; 17 membros, 2 puntos; 18=3 puntos… etc). A suma de todos os puntos “X” empregarase para dividir o 20% (660,00 €) entre o número total de puntos, obtendo o prezo por punto. Exemplo: • Comparsa A: 2 (adultos, maiores de 15 membros) • Comparsa B: 3 •Comparsa C: 4 • Total “X”: 9 membros 660/9=73,33€ (prezo por punto) • A: 2 X 73,33 €= 146,66 € • B: 3 X 73,33 €= 219,99 € • C: 4 X 73,33 €= 293,32 € • A estes efectos, a comparsa ha fixar, no momento de formalizar a inscrición, o número de membros que participen na actuación no palco. • 1.320,00 € (40 % de 3.300,00 €) repartiranse entre todas as comparsas a criterios do xurado (membros asinantes da acta: un representante de cada grupo político, actuando como presidenta, Dna. Rocío A. Bértoa Puente) valorando a temática presentada, a vestimenta e a posta en escena de cada comparsa. O xurado poderá excluír das subvencións a aquelas comparsas que non acrediten as condicións mínimas esixidas, reflectíndoo na acta de resultado. SÉTIMA.- O xurado estará formado por diversas persoas cualificadas e (número impar de membros) e representantes dos grupos municipais e estará presidido por Serigne Saliou Ines Alexandra Egiarte Bouchaouch, actuando como secretaria Dª Yolanda Cinza Rivera. O día da celebración do desfile o xurado concederá as axudas aos participantes levantando acta do resultado. OITAVA.- Para poder optar ás axudas nos apartados anteriores é imprescindible que as comparsas acompañen ao Entroido nos actos programados para o mércores día 13 de febreiro de 2013 e que comezarán co concentración ás 17.30 horas na Rúa Cádavo (fronte ao establecemento Aguilar). A selección de comparsas a actuar no palco determinarase polo persoal técnico do Departamento de Cultura e Deportes atendendo aos seguintes criterios: • As comparsas infantís non actúan pero pasan polo palco. • O número máximo de comparsas que actuarán no palco será de 6 e a súa selección farase consonte aos seguintes criterios de prelación: o Comparsas de Fene e as de fóra que non actuaran no exercicio de 2012. o Comparsas que levan un mínimo de tres anos participando no Entroido fenés que non actuaron no ano 2012. o Comparsas de nova inscrición o Orde de entrada no rexistro municipal Cada comparsa seleccionada para actuar interpretará no palco unha soa canción. Para calquera dúbida poden poñerse en contacto no teléfono: 981.34.03.66 (Departamento de Cultura, Deportes e Xuventude). A orde do desfile e as comparsas que actuarán no palco hase publicar antes das 15:00 h. do día 7 de febreiro na páxina web http://www.fenecidadan.netNOVENA.- As presentes bases serán publicadas no taboleiro de edictos do Concello de Fene, na páxina web municipal htpp://www.fenecidadan.net e un extracto da convocatoria no BOP. DÉCIMA.- A inscrición e participación no Entroido fenés implica a aceptación destas bases. Fene, 18 de xaneiro de 2013 O alcalde Gumersindo P. Galego Feal